กหดหกดหกดหกดประกาศกรมส่งเสริมการเกษตรเรื่อง หลักเกณฑ์การขอข้อมูลข่าวสารและการอนุญาต------------------- ตามที่ระเบียบกรมส่งเสริมการเกษตรว่าด้วยข้อมูลข่าวสารของราชการ พ.ศ. ๒๕๔๔ ข้อ ๑๕ ให้กำหนดหลักเกณฑ์การขอข้อมูลข่าวสารและการอนุญาต นั้น กรมส่งเสริมการเกษตรโดยมติที่ประชุมคณะกรรมการข้อมูลข่าวสารของราชการ กรมส่งเสริมการเกษตร จึงกำหนดหลักเกณฑ์การขอข้อมูลข่าวสารและการอนุญาต ไว้ดังนี้ ๑. ข้อมูลข่าวสารที่เปิดเผยได้ เช่นเรื่องที่ประกาศในราชกิจจานุเบกษา รายงานประจำปี ข่าวเกษตร สิ่งพิมพ์เพื่อเผยแพร่และประชาสัมพันธ์ รายงานวิชาการความรู้ทางด้านการเกษตร โครงสร้างการจัดองค์กร อำนาจหน้าที่และวิธีดำเนินการของกรมส่งเสริมการเกษตร นโยบาย แผนงาน โครงการ และงบประมาณรายจ่ายประจำปีที่กำลังดำเนินการมติคณะรัฐมนตรีซึ่งเป็นเรื่องที่ไม่มีชั้นความลับ หรือยกเลิกชั้นความลับ กฎหมายกฎ ระเบียบ ข้อบังคับ คำสั่ง ประกาศที่กรมส่งเสริมการเกษตรรับผิดชอบ ผลการพิจารณาหรือคำวินิจฉัยเกี่ยวกับการดำเนินการซื้อ การจ้าง การจ้างที่ปรึกษา การจ้างออกแบบ และการควบคุมงานซึ่งได้รับอนุมัติจัดซื้อ จัดจ้างแล้ว รายงานการจ่ายเงินให้สำนักงานตรวจเงินแผ่นดินกรณีร้านค้าบริษัท โอนสิทธิการรับเงินให้บุคคลภายนอกรับแทน รายงานการเงินประจำเดือน (งบประมาณ -นอกงบประมาณ)ซึ่งจะมีการหมายเหตุกรณีที่รายงานนั้นยังไม่ได้รับการตรวจสอบจากสำนักงานตรวจเงินแผ่นดิน ฯลฯ ๒. ข้อมูลที่มีลักษณะตามข้อ ๑แต่ไม่ได้จัดไว้ให้ประชาชนตรวจดูให้ข้าราชการระดับ ๓ ขึ้นไปซึ่งเป็นผู้ควบคุมดูแลข้อมูลเป็นผู้มีอำนาจอนุญาตเปิดเผยข้อมูลข่าวสารหรือรับรองสำเนาถูกต้อง ๓.ข้อมูลข่าวสารที่ไม่เปิดเผยแก่บุคคลทั่วไป(ซึ่งมิใช่เจ้าหน้าที่กรมส่งเสริมการเกษตรที่เกี่ยวข้อง) มีดังนี้ ๓.๑ เอกสารการสอบสวนทางวินัยที่ได้ดำเนินการไปแล้วแต่ยังไม่แล้วเสร็จ ๓.๒การสอบสวนทางวินัยที่แล้วเสร็จแต่อยู่ระหว่างรอการพิจารณาลงโทษทางวินัยของอธิบดี หรือ อ.ก.พ. กรม หรือ อ.ก.พ. กระทรวง ฯซึ่งถือว่าการดำเนินการทางวินัยยังไม่แล้วเสร็จ ๓.๓ การสอบข้อเท็จจริงที่อธิบดียังไม่ได้วินิจฉัยสั่งการ ๓.๔ ทะเบียนประวัติข้าราชการและลูกจ้าง(ยกเว้นผู้เป็นเจ้าของข้อมูล) ๓.๕ เอกสารหลักฐานในการประกอบการพิจารณาสรรหาแต่งตั้ง โยกย้าย ระหว่างดำเนินการก่อนออกคำสั่ง ๓.๖ เอกสารหลักฐานในการสอบบรรจุ เลื่อนระดับเข้ารับการฝึกอบรม ฯลฯ ที่อยู่ระหว่างการออกคำสั่ง ๓.๗ ข้อสอบปรนัยในการสอบบรรจุหรือเลื่อนระดับที่อยู่ในคลังข้อสอบ ๓.๘การตรวจสอบและรายงานหนี้สินของข้าราชการและลูกจ้าง (ยกเว้นผู้เป็นเจ้าของข้อมูล) ๓.๙ การติดต่อรับเงิน (ธนาคาร, ไปรษณีย์) ๓.๑๐ การดำเนินการจัดซื้อ -จัดจ้างที่เกี่ยวกับวงเงินงบประมาณ หรือประมาณราคาที่อยู่ระหว่างดำเนินการ(ยกเว้นราคากลางของงานก่อสร้างให้เปิดเผยได้) ๓.๑๑ การจัดซื้อ - จัดจ้าง ของกองต่าง ๆที่อยู่ระหว่างดำเนินการของกองคลัง ๓.๑๒ข้อมูลพื้นฐานการเกษตรที่มีรายละเอียดเฉพาะบุคคล ๔. ข้อมูลที่มีลักษณะตามข้อ ๓ให้รองอธิบดีขึ้นไปเป็นผู้มีอำนาจพิจารณาอนุญาต ๕.ข้อมูลข่าวสารนอกเหนือจากที่กำหนดไว้ในข้อ ๓ ซึ่งสันนิษฐานไว้ก่อนว่าเป็นข้อมูลข่าวสารที่เปิดเผยได้แต่หากเจ้าหน้าที่ผู้ดูแลเห็นว่าข้อมูลพิจารณาเห็นว่าการเปิดเผยนั้นอาจก่อให้เกิดความเสียหายต่อการปฏิบัติงานของกรมส่งเสริมการเกษตรหรือทางราชการหรืออันตรายต่อชีวิตหรือความปลอดภัยของบุคคลหนึ่งบุคคลใด หรือกระทบสิทธิส่วนบุคคลบุคคลหนึ่งบุคคลใด ให้เสนอผู้อำนวยการกองขึ้นไปเป็นผู้พิจารณาว่าเป็นข้อมูลที่เปิดเผยได้หรือไม่ได้ ผลการพิจารณาเป็นประการใดให้ปฏิบัติตามข้อ ๒ หรือข้อ ๔ ต่อไป ๖. ข้อมูลข่าวสารของหน่วยราชการอื่นซึ่งมาอยู่ในความครอบครองดูแลของกรมส่งเสริมการเกษตรให้ถือปฏิบัติเบื้องต้นว่าควรแนะนำผู้ขอข้อมูลติดต่อโดยตรงกับส่วนราชการผู้เป็นเจ้าของข้อมูลโดยตรงเว้นแต่มีความจำเป็นอันไม่อาจหลีกเลี่ยงได้หรือเหตุพิเศษอื่นที่สมควร ประกาศณ วันที่ ๒๙ มกราคม พ.ศ. ๒๕๔๔ ปราโมทย์ รักษาราษฎร์ อธิบดีกรมส่งเสริมการเกษตร[รก.๒๕๔๕/พ๕๖ง/๓๒/๒๖ มิถุนายน ๒๕๔๕] พุทธชาด/ แก้ไข ๒๖พฤศจิกายน ๒๕๔๕ A+B(C)